text: আপডেট: ০২২২ ঘণ্টা, নভেম্বর ৮, ২০১৯
  সংসদ অধিবেশন, ইনসেটে আইনমন্ত্রী আনিসুল হক (ফাইল ফটো)
  বৃহস্পতিবার (০৭ নভেম্বর) জাতীয় সংসদের অধিবেশনে মন্ত্রীদের প্রশ্নোত্তর পর্বে বিএনপির সংসদ সদস্য মোশারফ হোসেনের এক প্রশ্নের লিখিত উত্তরে আইনমন্ত্রী এ কথা জানান। স্পিকার ড. শিরীন শারমিন চৌধুরীর সভাপতিত্বে সংসদের এ অধিবেশন অনুষ্ঠিত হয়।
  উত্তরে আইনমন্ত্রী বলেন, দেশে দ্রুত বিচার আইন-২০০২ এর আওতায় ২০১৯ সালের ১৫ অক্টোবর পর্যন্ত বিচারাধীন মামলা তিন হাজার ১০৩টি। এর মধ্যে ঢাকায়ই এক হাজার ৯৮৯টি। এসব মামলা দ্রুত নিষ্পত্তির জন্য আইন ও বিচার বিভাগ পদক্ষেপ গ্রহণ করেছে। এর অংশ হিসেবে ইতোমধ্যে এসব আদালতে বিচারক নিয়োগ দেওয়া হয়েছে।
  মন্ত্রী বলেন, আদালতগুলো দ্রুত বিচারের মামলা গুরুত্ব দিয়ে নিষ্পত্তি করছে। এর মধ্যে আবার পুরাতন মামলাগুলো অগ্রাধিকার পাচ্ছে।
  আনিসুল হক বলেন, বিচারাধীন মামলাগুলো দ্রুত নিষ্পত্তির লক্ষ্যে সরকার বিচারকের সংখ্যা বৃদ্ধি, নতুন আদালত নির্মাণ, আদালতের অবকাঠামো উন্নয়ন, বিচারকদের দেশে-বিদেশে প্রশিক্ষণ, মামলা নিষ্পত্তিতে তদারকিসহ বিভিন্ন পদক্ষেপ নিয়েছে। যাতে উল্লেখযোগ্য সাফল্যও আসছে।